Ngohe Aromatawai: Ko tā te Māori mahi, he whakanui!

Paerewa Paetae Ngā Toi Puoro 91746: Te whakamātau i ngā tukanga toi o ngā toi puoro

Aronga: Ngā Toi Puoro 2.3B v1

Whiwhinga: 4

**Te Horopaki**

Ko tāu na mahi he whakarite, he whakaatu titonga tōpū ki tētahi wāhanga mō te pō tuku taonga o te kura.

Māu ngā āhuatanga katoa o te titonga tōpū e tuhi ki tētahi hautaka e ara ake ai i ngā pūkenga, huānga me ngā tukanga toi puoro.

Ka aromatawaingia te tukanga toi puoro ki āu tuhinga mō te pō tuku taonga.

**Hei Mahi**

He mahi takirima te whakarite i te titonga tōpū. He mahi takitahi te tuhi hautaka. Tuatahi ka whakaritea te rōpū takirima.

Wānangahia, matapakihia anō hoki ngā āhuatanga kua kitea e koutou, kia kitea rānei i ētahi pō tuku taonga e eke panuku ai. Whāia ngā tauira, ā, ka noho ko ēnei whakaaro hei tūāpapa mā koutou.

Whakaritea tētahi ōhia manomano mō te rere o ngā mahi, ko wai ka whakahaere i te aha, me te aha atu anō. Kātahi ka hanga mahere mai e oti pai ai ngā mahi katoa e tika ana i mua tonu i te pō tuku taonga.

Tuhia mai ki roto i tētahi hautaka:

* ngā mahi me ngā whakaritenga katoa i whāia e te rōpū
* ko tāu hoki e waha ai.

Me āta whakaatu ngā tukanga toi puoro ki te hautaka.

**Taunakitanga: Ngā Toi Puoro 91746 Ko tā te Māori mahi, he whakanui!**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| Ka whakamātau i ngā tukanga toi o ngā toi puoro i roto i tētahi kaupapa, horopaki rānei.Ka whakaatu i te mārama ki ngā tikanga o ngā tukanga toi o ngā toi puoro.Hei tauira:Kua whakamātau i ngā tukanga toi ki te whakarite me te whakahaere i te wāhanga whakangahau ki te pō tuku taonga.Kua whakamātau i ngā tukanga toi i roto i te wāhanga whakangahau mō te pō tuku taonga, mā te whakarite me te whakahaere anō hoki i ngā mahi katoa ka hāngai ki taua wāhanga.*Kua mārama ki te pūtake o ngā tukanga toi i whakamahia hei painga mō taua wāhanga whakangahau o te pō tuku taonga.* | Ka whakamātau i ngā tukanga toi o ngā toi puoro kia hāngai tōtika ki tētahi kaupapa, horopaki rānei.Ka whakamāori i ngā tikanga o ngā tukanga toi o ngā toi puoro.*Hei tauira:**Kua whakatakoto kōrero mō te whakamātau i ngā tukanga toi ki te whakarite me te whakahaere i te wāhanga whakangahau ki te pō tuku taonga.**Kua whakamātau i ngā tukanga toi e hāngai tōtika ana ki te wāhanga whakangahau mō te pō tuku taonga, mā te āta whakarite me te pai o te whakahaere i ngā mahi katoa e hāngai ana ki taua wāhanga.* *Kua whakamāori i te pūtake me ngā tikanga o ngā tukanga toi i whakamahia, e eke ai te wāhanga whakangahau o te pō tuku taonga.* | Ka whakamātau i ngā tukanga toi o ngā toi puoro kia whaitake tonu i roto i tētahi kaupapa, horopaki rānei.Ka whakawhānui i ngā tikanga o ngā tukanga toi o ngā toi puoro kia puta ai he māramatanga.*Hei tauira:**Kua whakatau whakaaro mō te whakamātau i ngā tukanga toi ki te whakarite me te whakahaere i te wāhanga whakangahau ki te pō tuku taonga.**Kua whakamātau i ngā tukanga toi e hāngai ai, e whaitake tonu ana ki te wāhanga whakangahau mō te pō tuku taonga, mā te āta whakarite, te tuari i ngā kawenga, te mahi tahi me te whakahaere i ngā mahi katoa e hāngai ana ki taua wāhanga.**Kua whakawhānui te pūtake me ngā tikanga o ngā tukanga toi i whakamahia, e puta ai he māramatanga, e eke ai hoki te wāhanga whakangahau o te pō tuku taonga.* |